open-index/open-wikipedia-markdown huggingface dataset:
Mikroobne ling

**Mikroobne ling** (inglise *microbial loop*) on veekogus mikroorganismide (bakterite, protistide jt) vahendusel toimuv protsesside kompleks, milles lahustunud orgaaniline aine (inglise DOM) jõuab toiduahela kõrgemate lülideni. 

Termini "mikroobne ling" juurutasid Azam *et al*, et kaasata merebakterite roll, mida nad mängivad mereökosüsteemi süsinikuringes ja üldises ainevahetuses. Varem kasutati sageli terminit "mikroobne toitumisvõrgustik" (inglise *microbial food web*).

Üldiselt satub lahustunud orgaaniline süsinik (DOC) merekeskkonda bakterite vahendatud lüüsi, fütoplankterite fikseeritud süsiniku rakkust lekkimise kaudu (nt mutsillogeenne eksopolümeer (inglise *mucilaginous exopolymer*) ränivetikatest), raku kiire vananemise, zooplanktoni toitumise, mereloomade jääkainete vabanemise või maismaataimede ja muldade orgaaniliste osakeste lahustumise ja lagunemise kaudu). 
Mikroobse linguga seonduvad bakterid omastavad ja saavad energiat sellest eri viisil merekeskkonda jõudnud lahustunud orgaanilisest ainest. Kuna mere ökosüsteemide orgaanilisest ainest enam kui 95% koosneb suure molaarmassiga (inglise HMW) ühenditest (nt valgud, polüsahhariidid, lipiidid), siis ainult väike osa lahustunud orgaanilisest ainest (DOM) on kergesti kasutatav kõrgematel troofilistel tasemetel olevail mereloomadel. See tähendab, et lahustunud orgaaniline süsinik (DOC) pole enamiku mereorganismide jaoks otseselt kättesaadav; seetõttu merebakterite omastatud ja toiduahelasse mikroobse biomassi kaudu jõudnud lahustunud orgaaniline süsinik on oluline energiaallikas kõrgematele troofilistel tasemetele.

## Vaata ka
*Laguahel
*Toiduahel

## Viited
Ivo Lille

**Ivo Lille** (sündinud 21. jaanuaril 1977 Pärnus) on eesti saksofonist, helilooja, produtsent, muusikapedagoog ja koolijuht. 

## Õpingud
Ivo Lille on lõpetanud 1995. aastal Pärnu 1. Keskkooli, seejärel õppinud Pärnu Lastemuusikakoolis klaverit ja akordionit ning Georg Otsa nimelises Tallinna Muusikakoolis Olavi Kasemaa saksofoniklassis. Aastatel 1996–2000 õppis ta Eesti Muusikaakadeemiasse solisti ja pedagoogika erialal (bakalaureusetöö juhendaja Olavi Kasemaa). 

1999. aastast õppis ta Soomes Sibeliuse Akadeemias Pekka Savijoki saksofoniklassis, mille lõpetas magistrikraadiga. 

2000. aastast õppis ta Eesti Muusika- ja Teatriakadeemia magistriõppes ja sai 2006. aastal doktorikraadi.

Ivo Lille on osalenud muu hulgas Diastema Saxophone Quarteti, Rascher Saxophone Quarteti, Claude Delangle'i, Vincent Davidi meistriklassides.

## Tegevus
Ivo Lille tegutseb solisti ja kammermuusikuna nii klassikalise kui ka džässmuusika vallas. Ta on mänginud sellistes orkestrites ja ansamblites nagu ERSO, NYYD Ensemble, Rahvusooper Estonia sümfooniaorkester, saksofonikvartett SaxEst, Ka-Funky, Lament, James Werts World Project, Ivo Lille Group, Science of Silence jt. Ta on olnud kümnete uudisteoste esiettekandja ning andnud oma panuse mitmekümne plaadi salvestamisel. Tal on ilmunud kaks autoriplaati: "Ivo Lille Group" (2013) ja "Underwater" (2019). Ta on olnud Pärnu rahvusvahelise saksofonifestivali SaxFest peakorraldaja. 

Aastatel 1998–2008 töötas Ivo Lille saksofoniõpetajana Nõmme Muusikakoolis ning 2004. aastast on ta Eesti Muusika- ja Teatriakadeemia õppejõud. 

Aastatel 2017–2021 oli Ivo Lille Georg Otsa nimelise Tallinna Muusikakooli direktor. Alates 11. oktoobrist 2021 oli ta Eesti kultuuriministeeriumi muusikanõunik. 1. septembrist 2024 asub ta tööle Vabamu muuseumide juhina.

## Tunnustus
2020. aasta juunis sai ta lühifilmile "Snowflake" muusika loomise eest parima filmimuusika auhinna Los Angeleses Fine Arts Film Festivalil.

## Isiklikku
Ivo Lille kauaaegne sõber Marek Sadam nimetab teda väga võimsaks muusikaloojaks, tippjuhiks ja saksofonivirtuoosiks.

## Viited
Polüüp

**Polüüp** on üks kahest ainuõõssete esinemisvormist või põlvkonnast meduusi kõrval.

Polüübi keha on tavaliselt tünjas ja selle ülemises otsas on kombitsatest ümbritsetud suu. Polüübid pole liikuvad, sageli on nad substraadile kinnitunud ja moodustavad kolooniaid. Meduusid seevastu on ujuvad üksikorganismid.

Kahe esinemisvormi omamine muudab ainuõõssed väga vormirikkaks ja mitmekesiseks loomarühmaks, kuigi nende organism on lihtsa ehitusega ja siseehitus ühtse plaaniga.

Ainuõõssete hulgas on nii neid loomarühmi, kellel polüüpe üldse ei esine (tõivmeduusiliste selts), kui ka neid, kellel meduuse üldse ei esine (hüdraliste selts). Leidub mittekoloonialisi liike, kelle polüübid suudavad ujuda veepinnal. Ebaputkeliste seltsi kolooniad koosnevad ujuvast polüübist ja tema külge kinnitunud medusoidsetest isenditest. Hüüvetupeliste seltsi polüübid ei moodusta kolooniaid, vaid elavad üksikutena ja kaevuvad pinnasesse.

Polüüpide kolooniad võivad muutuda tohutu suurteks. Ainuõõssete hulka kuuluvad korallid, kes moodustavad korallriffe. Need koosnevad nii merepõhja kui üksteise külge kinni kasvanud polüüpidest. Sealjuures leidub ka niisuguseid koralle, kelle polüübid on võimelised edasi liikuma.

## Viited
Kaspar von Tiesenhausen

**Kaspar von Tiesenhausen** (ka **Caspar**) (u 1550 – u 1611 Tallinn) oli Liivimaa päritolu sõjamees (rittmeister) Rootsi teenistuses.

Vanast Tiesenhausenite suguvõsast põlvnenud Kaspar sündis Fabian von Tiesenhauseni (surnud 1558) pojana.

1587. aastal sai ta Haapsalu asehalduriks (1586–1590). Rootsi kodusõjas Sigismundiga oli rittmeister Rootsi teenistuses Eestimaa aadlilipkonnas.

Talle kuulusid Kiiu, Preedi (alates 1585) ja Kloostri mõis (alates 1591).

Kaspar von Tiesenhauseni ja tema abikaasa Märta on maetud Tallinna toomkirikusse, kus asub ka nende hauamonument, mille autor on Arent Passer.

## Perekond
Ta abiellus 1582. aastal Uppsalas vabapreili Märta Oxenstiernaga (1549 – u 1590), kes oli vabahärra Gabriel Kristiernsson Oxenstierna (suri 1585) ja Beata Trolle (suri 1591) tütar.

## Esivanemad

## Viited
Wilhelm von Wrangell

Parun **Wilhelm Peter Georg Adolf von Wrangell** (25. november 1831 Novoarhangelsk, Alaska Vene-Ameerika – 24. aprill / 6. mai 1894 Baden-Baden Saksamaa) oli Eestimaa rüütelkonna tegelane ja mõisnik.

Wilhelm von Wrangell sündis maadeavastaja ja Vene-Alaska kindralkuberneri Ferdinand von Wrangelli (1796/1797–1870) ning tema abikaasa Elisabethi (sünd. de Rossillon) pojana.

Ta õppis Grünewaldtide Koigi mõisas kodukoolis, 1846–1850 Tallinna Toomkoolis ja 1851. aastast Peterburi ülikoolis, osales 1855. aastal Gregor von Helmerseni ekspeditsioonil Uuralitesse. 

1857. aastast haldas Ruila mõisa, 1870. aastast Ruila mõisnik. 1866. aastast Hageri kihelkonna kihelkonnakohtunik, 1867. aastast adrakohtunik, 1870. aastast  Harjumaa kreisisaadik.

Wilhelm von Wrangell oli 1881–1884 Eestimaa rüütelkonna peamees. Hiljem oli ta ka aastatel 1884–1894 Eestimaa rüütelkonna maanõunik. Teenistusastmelt oli ta Venemaa riiginõunik.

Talle kuulus Roela mõis.

## Perekond

Wilhelm von Wrangell abiellus 18. juunil 1861 Tallinnas krahvitar Lucie Stenbockiga (1840–1914), kes oli Kolga mõisniku krahv Ludwig Stenbocki ja tema abikaasa Cäcilie (sündinud von Mohrenschildt) tütar. Abielust sündisid:
*Ferdinand (1863–1911), Roela mõisnik, maanõunik, konsistooriumi president
*Magnus (1864–1917), Idavere mõisnik
*Georges (1866–1927), genealoog ja ajaloolane
*Wilhelm (sündis 1869)
*Lucilla (sündis 1872)
*Egla (sündis 1872)
*Margarethe (sündis 1875), meditsiiniõde Berliinis
*Otto (sündis 1875), Vene sõjaväelane

## Esivanemad

## Viited

## Välislingid
*
Heterolüüs

**Heterolüüs** tähendab millegi jagunemist erinevateks osadeks (kr *heteros* 'teine, muu' + *lysis* 'lahustumine, jagunemine'). Heterolüüsi tähendus keemias ja bioloogias on erinev.
## Heterolüüs keemias

Keemias tähendab heterolüüs ehk heterolüütiline dissotsiatsioon molekulis ühe keemilise sideme mittesümmeetrilist katkemist, nii et sidet moodustanud elektronpaar jääb ühe fragmendi juurde. See tähendab keemilise sideme katkemist, nii et moodustub ioonpaar – katioon (omab vaba orbitaali ja on positiivse laenguga) ja anioon (omab vaba elektronpaari ja on negatiivse laenguga). Elektronpaar jääb seotuks enam elektronegatiivse fragmendiga. 
::A:B  →  A+ + :B-     või     A:B  →  A- + :B+
Näiteks karbokatioonsete intermediaatide moodustumine sideme R–X  (X = Cl, Br, OH, SH, OTs jt) heterolüüsil ioniseeriva solvendi või katalüsaatori osalusel: 
::R–X  →   R+ + X- 

## Vaata ka
*Homolüüs
*Keemiline side
Tuukrid vihmas

**"Tuukrid vihmas"** on Priit ja Olga Pärna mustvalge joonisfilm aastast 2009. 

See on kõige rohkem auhindu saanud Eesti animafilm. Film on võitnud 18 auhinda, nendest valdava osa maailma tippfestivalidelt.

## Auhinnad
* Silver Jabberwocky auhind 16. Etiuda&Anima filmifestivalil, Poola 2009
* Don Quixote – rahvusvahelise filmi föderatsiooni ühenduse auhind 16. Etiuda&Anima filmifestvalil, Poola 2009
* Grand Prix rahvusvahelisel animafilmide festivalil Anima, Belgia 2010
* Grand Prix Lissaboni animafilmide festivalil, Portugal 2010
* Auhind parim helikujunduse eest Lissaboni animafilmide festivalil, Portugal 2010
* Grand Prix rahvusvahelisel Zagrebi animafilmide festivalil Animafest, Horvaatia 2010
* Hiroshima auhind rahvusvahelisel Hiroshima animafilmide festivalil, Jaapan 2010
* Parima loo auhind rahvusvaheliselt animafilmide festivalilt Fantoche, Šveits 2010
* Parima helikujundus auhind rahvusvaheliselt animafilmide festivalilt Fantoche, Šveits 2010
* Parima lühifilmi auhind Hõbedane Hunt festivalil Festival du nouveau cinéma, Kanada 2010
* Grand Prix rahvusvahelisel Tofuzi animafilmide festivalil, Georgia 2010
* Parima Põhja- ja Baltimaade lühifilmi auhind Fredrikstadi animafilmide festivalil, Norra 2010
* Parim keskmise pikkusega filmi auhind rahvusvahelisel animafilmide festivalil CINANIMA, Portugal 2010
* Parima loo auhind animafilmide festivalil Animated Dreams, Eesti 2010
* Grand Prix rahvusvahelisel animafilmide festivalil AniFest, Tšehhi 2011
* Parima lühifilmi auhind animafilmide festivalil Anifilm, Tšehhi 2011
* Grand Prix rahvusvahelisel animafilmide festivalil Animanima, Serbia, 2011
* Grand Prix rahvusvaheline animafilmide festivalil KROK, Ukraina 2011

## Viited

## Välislingid
* Tutvustus Eesti joonisfilmi lehel
Richard Tiit

**Richard Gustav Tiit** (28. veebruar 1902 Kokora vald, Tartumaa – 4. juuli 1941 Kallaste) oli Eesti kohtunik.

Ta lõpetas 1923. aastal Hugo Treffneri Gümnaasiumi, õppis 1923–1924 Tartu Ülikooli filosoofia- ja 1924–1928 (lõpetas) õigusteaduskonnas, Korporatsioon Ugala vilistlane.

Richard Tiit osales Vabadussõjas, oli 1929–1938 Tartu-Võru Rahukogu kohtuameti kandidaat ja alates 1938. aastast Lüganuse jaoskonnakohtunik.

Ta mõrvati hävituspataljoni poolt.

## Välislingid
*Album Academicum Universitatis Tartuensis 1918-1944
Martin Tulmin

**Martin Ferdinand Tulmin** (21. august 1886 Teenuse, Luiste vald, Läänemaa – 29. oktoober 1954 Taišet, Irkutski oblast) oli Eesti kohtunik.

Ta õppis Peterburi ülikooli õigusteaduskonnas aastail 1907–1914 ja Tartu Ülikooli õigusteaduskonnas aastail 1922–1924, mil lõpetas.

Martin Tulmin oli 1919–1920 Riigikontrolli ja Rahaministeeriumi Otsekoheste Maksude Peavalitsuse ametnik, 1920–1921 Tallinna-Haapsalu Rahukogu kohtuameti kandidaat, 1921–1922 Tallinna 4., 1922–1924 Rapla, 1924–1937 Tallinna 3. ja 1937–1940 Lihula jaoskonnakohtunik. 

Martin Tulmin arreteeriti NKVD poolt ja suri vangistuses.
Eduard Mailend

**Eduard Voldemar Mailend** (kuni 1926. aastani **Eduard Voldemar Madrats**; 17. mai 1902 Tõrva, Viljandimaa – 14. aprill 1970 Tallinn) oli Eesti kohtunik.

Ta õppis aastail 1926–1934 Tartu Ülikooli õigusteaduskonnas, Eesti Üliõpilaste Seltsi vilistlane.

Eduard Mailend oli aastail 1917–1918 Ludza, 1919–1921 Elva, 1921–1923 Tartu 1. jaoskonnakohtuniku sekretär, 1923–1928 Tartu-Võru Rahukogu, 1929–1937 Riigikohtu administratiivosakonna sekretäri abi, hiljem sekretär, 1937–1944 jaoskonnakohtunik Nõmmel ja Jõhvis. 

Ta arreteeriti NKVD poolt 22. veebruaril 1945 Tallinn-Nõmmel, peeti kinni Mordva ANSVs Dubravlagi vangilaagris, vabastati 14. märtsil 1952.

Maetud Tallinna Liiva kalmistule.

## Viited
Viktor Pedoste

**Viktor Pedoste** (enne eestistamist **Viktor Pedoson**; 15. detsember 1892 Räpina vald, Võrumaa – 10. aprill 1979 Tallinn) oli Eesti kohtunik.

Ta lõpetas 1914. aastal Riia Vaimuliku Seminari, õppis 1914. aastal Moskva Kommertsinstituudis, oli 1917. aastal Tartu Ülikooli õigusteaduskonna vabakuulaja, 1918 ja 1922–1924 (lõpetas) üliõpilane.

Viktor Pedoste oli 1914–1922 Aleksander Nevski kiriku kooliõpetaja ja koorijuht Tartus, 1922–1923 Eesti Apostliku Õigeusu Sinodi asjaajaja, 1923–1924 Riigikohtu sekretär, 1924–1928 lisakohtunik ja Tallinna 9. jaoskonnakohtunik, 1928–1940 Tallinna Ringkonnakohtu liige.
August Alekõrs

**August Alekõrs** (26. juuni 1898 Äksi kirikumõis, Sootaga vald, Tartumaa – 5. veebruar 1989 Tallinn) oli Eesti kohtunik.

Ta lõpetas 1917. aastal Hugo Treffneri Gümnaasiumi ning õppis Tartu Ülikooli õigusteaduskonnas 1917–1918 ja 1920–1924, lõpetades selle. Ta kuulus Eesti Üliõpilaste Seltsi ning oli selle vilistlane. 

August Alekõrs osales Vabadussõjas. Aastatel 1923–1925 töötas ta Tartu maavalitsuse juriidilise büroo ametnikuna, seejärel oli ta 1926–1929 Paide ja 1929–1930 Tallinna 1. jaoskonnakohtunik. Aastatel 1930–1944 oli ta Tallinna Ringkonnakohtu liige.
Ricky Rubio

**Ricard Rubio Vives** (sündinud 21. oktoobril 1990 El Masnous) on Hispaania korvpallur, kes mängib 2020. aastast NBA klubis Minnesota Timberwolves.

## Karjäär Euroopas
Enne NBA-sse siirdumist mängis Rubio Hispaania kõrgliigas, kus esindas aastatel 2005–2009 Badalona Joventuti ja aastatel 2009–2011 FC Barcelonat.

## NBA karjäär
2009. aasta NBA *draft*'ist viiendana Minnesota Timberwolvesi valitud Rubio jätkas veel kaks aastat profikarjääri Euroopas ja liitus uue koduklubiga 2011. aastal. Aastatel 2011–2017 Timberwolvesi esindanud Rubio tõi hooajal 2016/17 keskmiselt 11,1 punkti, 4,3 lauapalli ja 9,1 resultatiivset söötu mängus.

2017. aasta suvel vahetati Rubio Utah Jazzi. Kaks hooaega Jazzis mänginud Rubio siirdus 2019. aasta suvel Phoenix Sunsi, kust ta vahetati 2020. aasta novembris tagasi esimesse koduklubisse Timberwolvesi.

2023. aastal lõpetas Rubio profikarjääri ajutiselt vaimse tervise tõttu.

## Saavutused
* NBA uustulnukate sümboolne esiviisik (2012)
* Euroliiga meister (2010)
* EuroCupi meister (2008)
* Hispaania meister (2011)
* Kahekordne Hispaania karika võitja (2010, 2011)

## Rahvuskoondis
Hispaania korvpallimeeskonnaga on Rubio võitnud olümpiamängudelt hõbeda (2008) ja pronksi (2016), maailmameistrivõistlustelt kulla (2019) ning Euroopa meistrivõistlustelt kaks kulda (2009 ja 2011) ja kaks pronksi (2013 ja 2017).

## Välislingid
*Ricky Rubio – NBA.com
*Ricky Rubio – Basketball-Reference.com
Ajutee

**Laine ajutee** (inglise *fetch*) on teepikkus, mille laine läbib enne kaldale jõudmist.

Ajutee mõistet kasutatakse peamiselt geograafias ja meteoroloogias, kõige sagedamini kalda erosiooni kirjeldamisel ja uurimisel. Ta on oluline ka piki randa liikuvates settevooludes.

Ajutee koos tuule kiiruse ja tugevusega määrab lainete suuruse rannikul. Mida pikem on ajutee ja suurem tuule kiirus, seda suurem ja tugevam on laine. Näiteks lainetel, mis algavad USA idarannikult ja jõuavad Iirimaa läänerannikule, on väga pikk ajutee ning sellepärast on sealkandis lained väga suured. Seevastu Läänemere idarannikul, kus puhuvad valdavalt läänetuuled, ei ole ajutee kuigi pikk, ulatudes kõigest Rootsi rannikuni, ja sellepärast ei ole Läänemere idakaldal lained ka kuigi suured.

Ajutee määrab lainesse salvestunud kineetilise energia hulga. Mida kauem ja mida pikemat teed mööda tuul lainet mööda merd veab, seda rohkem energiat lainesse salvestub ja seda suuremad on purustused rannikul, milleni laine lõpuks jõuab.
Röövkala

**Röövkala** on kala, kes toitub teistest kaladest või muudest loomadest. Röövkaladele vastandatakse lepiskalu.

Röövkalade hulka kuuluvad näiteks ahven, haug, koha ja lõhe.

Röövkalad valivad saaki vastavalt selle küllusele, kuid eelistuste muutused ei pruugi olla proportsionaalsed muutustega saakloomastikus.

Mõned röövkalad on muutunud tippkiskjaks. Mõnikord on täheldatud, et seesugused kalad hakkavad oma ökosüsteemi toiduahelat destabiliseerima, mistõttu sealne elustik vaesub. Näiteks USA Marylandi osariigis on selliseid probleeme tekitanud tähniline madupea , kes tavaliselt elab Ussuuri jõgikonnas.

Hinnanguliselt on röövkalade arvukus tänapäeval kümnendik sellest, mis see oli enne tööstusliku kalapüügi algust. Suured röövkalad surevad suhteliselt kergesti välja, näiteks 65 miljonit aastat tagasi kriidi ja paleogeeni piiril toimunud suures väljasuremise laines kadus suuri röövkalu (nagu teisigi suuri röövloomi) ebaproportsionaalselt palju. Ning vastupidi: merelooduskaitsealade loomine soodustab eeskätt röövkalade arvukust. Kui Belize'is võeti Glover's Reefi atoll looduskaitse alla ja seal keelati kalapüük, siis suurenes seal 14 aasta jooksul kõige rohkem just röövkalade arvukus.

Mõned tippkiskjad, näiteks haid ja tuunid, kuuluvad ka inimese toidulauale. Kuid sellega tuleb olla ettevaatlik, sest raskmetallide bioakumulatsiooni tõttu võivad nad sisaldada suures koguses elavhõbedat ja teisi mürke .

## Vaata ka
*lepiskalad
*vääriskalad

## Viited
Friedrich von Toll

**Friedrich Ludwig von Toll** (8. mai 1781 Edise mõis – 1. märts 1841 Tallinn) oli Eestimaa aadlik.

Tollide suguvõsast põlvnev Friedrich Ludwig von Toll sündis Kukruse, Edise, Roela ja Orgita mõisniku Karl Gustav von Tolli (1751–1820) ja tema abikaasa Renate von Tolli (1749–1819) pojana.

Ta oli meeskohtunik, Eestimaa rüütelkonna komitee liige, Eestimaa maanõunik (1841), Eestimaa rüütelkonna matriklikomisjoni liige ning genealoog.

Tema isa, Carl Gustav von Toll alustas ürikute kogumist ning tegi testamendi, mille ühe tingimusena tohtis mõisa pärandada ainult meesliinis, teine kohustas pärijat ajalooliste ürikute kogumist jätkama.

Friedrich von Tollile kuulusid Kukruse (1813–1841) ja Orgita mõis.

## Esivanemad

## Viited
Hadaal

**Hadaal** ehk **ultraabüssaal** on ookeani sügavusvöönd, mis hõlmab maailmamere kõige sügavamad alad, kaasa arvatud süvikud. Kokkuleppeliselt loetakse hadaali piiriks 6 km merepinnast allapoole.

Arvatavasti saab enamik hadaalis elavaid organisme eluks vajaliku energia kas niinimetatud merelumest või termiliste avade ümber toimuvatest eksotermilistest keemilistest reaktsioonidest.

Täielik pimedus ja suur rõhk teevad hadaalis elutingimused väga keerulisteks. Näiteks 11 km allpool merepinda Mariaani süvikus ulatub rõhk üle 1100 atmosfääri. Eluks niisugustes tingimustes on kohastunud kõigest üksikud loomarühmad. Nende hulka kuuluvad mõned meduusid, hiidsuud, pinnasesse kaevuvad hulkharjasussid *[[Raftia]]* ja meripurad.

Nii sügavale ookeani ei jõua Päikese valgus. Sellepärast on osa sealseid eluvorme pimedad. Kuid mitmel sealsel liigil esineb bioluminestsentsi ja sellepärast leidub ka väga suurte silmadega eluvorme, mis suudavad avastada bioluminestsentsi üsna kaugelt.
Mart Elango

**Mart Elango** (8. jaanuar 1936 – 12. veebruar 1996) oli eesti füüsik.

Elango lõpetas 1954. aastal Tartu 1. Keskkooli.

Ta töötas kõigepealt Teaduste Akadeemia Füüsika ja Astronoomia Instituudis, uurides võredefektide tekitamist kristallides.

Esimese eesti füüsikuna töötas ta sünkrotronkiirguse alal 1969. aastal USA-s Wisconsini osariigis, hiljem Novosibirski ja Lundi kiirenditel. Nendest uuringutest kasvas välja uus töösuund Eesti füüsikas, röntgenspektroskoopia. 1973. aastal kaitses Elango Tartu Riiklikus Ülikoolis doktoritöö "Leelishalogeniidkristalide elektronergutused ja kiiritusdefektide tekke elementaarsed mehhanismid".

Elangost sai röntgenspektroskoopia labori juhataja Teaduste Akadeemia Füüsika Instituudis.

Ta oli tahkisefüüsika (hiljem laseroptika) kateedri asejuhataja ja juhataja (1976–1992) ning tahkisefüüsika õppetooli professor (1992–1996).

Temalt ilmus üle 120 artikli ja monograafia "Elementaarsed mitteelastsed kiirgustekkelised protsessid", mis tõlgiti inglise keelde. Raamat sai Eesti Vabariigi teaduspreemia.

Elango on kirjutanud ka aime- ja "Eesti entsüklopeedia" artikleid.

## Isiklikku
Tema isa oli pedagoogikateadlane Aleksander Elango, õde on bioloog Anne-Liis Sõmermaa. Tema tütred on keeleteadlane Renate Pajusalu ja haridustegelane Irene Käosaar.

## Viited
Gonzalo Fernández de Córdoba

**Gonzalo Fernández de Córdoba** (1. september 1453 Montilla – 2. detsember 1515 Córdoba), tuntud ka kui **Consalvo Ernandes di Cordova** ja **Gonzalo de Córdoba**, Napoli kuningriigi *Gran Capitano* ("Suur kapten"), Terranova, Santangelo, Andria, Montalto ja Sessa hertsog, oli Hispaania kindral, kes osales Granada sõjas ja Itaalia sõdades. Ta reorganiseeris  kujuneva Hispaania sõjaväe ja selle taktika. 

## Välislingid
Punane lumi

**Punane lumi** on punakas või roosa lumi, millele annab värvi rohevetikas *[[Chlamydomonas nivalis]]*.

Vetikas sisaldab lisaks klorofüllile punast karotinoidi astaksantiini. Lisaks annab vetikas lumele värske arbuusi lõhna. Erinevalt enamikust vetikatest on *Chlamydomonas nivalis* krüofiilne, vohab külmuvas vees ja suudab elada lumeski. Nende liiginimi *nivalis* viitabki ladina keeles lumele.

Punast lund võib põhimõtteliselt esineda kõikjal maailmas kõrgmäestikes ja polaaralade rannikul.

Kui punast lund kokku suruda, näiteks sellele peale astudes või lumepalle tehes, siis muutub see eriti selgelt punaseks. Kui punasel lumel kõndida, siis lõpeb see erepunaste taldade ja roosakate püksisäärtega.

Vana tarkus ütleb, et kollast lund ei maksa süüa, kuid sama on ka punase lumega. Kuigi punane lumi lõhnab ja maitseb hästi, mõjub ta lahtistavalt.

## Viited
Hiirelõks

**Hiirelõks** on hiirte või teiste väikenäriliste püüdmiseks mõeldud püünis.

Lõkse on söötadega ja ilma, elusalt püüdmiseks ja ka närilist surmavaid. Neid valmistatakse paljudest materjalidest. 

Eesti keeles on selle kohta kasutusel olnud nimetused "lausk", "lauts", "lõuk", "lõudas". 

Majapidamistesse hakkavad hiired tungima kõige intensiivsemalt sügisel ja see on põhiline aeg lõksu kasutamiseks. Jaanuariks on hiired valdavalt pesad sisse seadnud.

## Pilte

Fail:Mousetrap in the mill of Malbork.jpg|Hiirelõks viljaveskis
Fail:A mousetrap (1614).jpg|Elusalt püüdmise hiirelõks
Fail:Mousetrap with Nutella.jpg|Lihtsalt vinnastatav hiirelõks
Fail:Hiir ja korduvkasutatava söödaga hiirelõks..jpg|Lõhnava söödaplaadiga hiirelõks
Fail:2005 mousetrap cage 2.jpg|Elusalt püüdmise hiirelõks
Fail:Mousetrap-wire.jpg|Traadist puuriga hiirelõks
Fail:Victor electronic mousetrap.jpeg|Elektrooniline hiirelõks
Fail:Ottomar Anschütz Cat with mousetrap.jpg|Kass ja hiirelõks
Fail:Mousetrap patent model 2 - National Museum of American History - DSC00348.jpg|Pudelist tehtud hiirelõks
Fail:Auslösen einer Mausefalle.gif|Hiirelõksu päästiku vallandamine


## Vaata ka
* püünis
* kahjurid
* närilised

## Viited

## Välislingid

* Marge Sillaots. Elektrooniline hiirelõks, mis tapab kolme sekundiga Õhtuleht, 7. november 2008
Kaarel Matto

**Kaarel Matto** (ka **Karl Matto**; 22. september 1896 Raigastvere, Elistvere vald, Tartumaa – 4. aprill 1942 Sevurallagi vangilaager, Sverdlovski oblast) oli eesti õigusteadlane.  

Ta oli 1934. aasta kriminaalkohtupidamise seadustiku ja maksukaristuste seadustiku koostaja. 

Oli Kaitseliidu liige.

## Tunnustus
*1938 – Valgetähe III klassi teenetemärk

## Välislingid
*Eesti rahvusbibliograafia
Miksotroof

**Miksotroof** on organism, kes suudab energia ja/või süsiniku saamiseks kasutada mitut tüüpi allikaid.

Miksotroofiaks on mitut tüüpi võimalusi. Energiat võib organism saada valgusest ja seda nimetatakse fototroofiaks või keemilistest ühenditest ja seda nimetatakse kemotroofiaks. Elektrone võib organism saada anorgaanilistest ainetest ja seda nimetatakse litotroofiaks või orgaanilistest ainetest ja seda nimetatakse organotroofiaks. Kui organism saab süsinikku süsihappegaasist, on tegemist autotroofiaga, ja kui orgaanilistest ühenditest, siis on tegu heterotroofiaga. Kui organism suudab ükskõik missuguse paari juures siintooduist kasutada mõlemat võimalust, on tegu miksotroofiga.

Miksotroofe liigitatakse ka selle järgi, missugune toitumistüüp neil on neil obligatoorne ja missugune fakultatiivne. Obligatoorne toitumistüüp on taime kasvuks ja arenguks hädavajalik, aga fakultatiivset toitumistüüpi saab kasutada täiendava energiaallikana. Sõltuvalt keskkonnast võivad miksotroofid oma toitumistüüpi muuta. Näiteks organoheterotroofia võib esineda nii aeroobsetes kui ka anaeroobsetes tingimustes, aga litoautotroofia ainult aeroobsetes tingimustes.

Enamik teadaolevaid miksotroofe on mikroorganismid, eukarüoodid või prokarüoodid. Kuid see ei kehti neist kõigi kohta. Huulhein kuulub õistaimede sekka ning ta suudab toituda kahel viisil: omastada toitaineid nii mullast nagu taimed ikka ja putukatest, kusjuures mullast toitumine on kohustuslik ja putukatest toitumine võimalik.

*[[Paracoccus pantotrophus]]* on bakter, kes suudab toituda kemoorganoheterotroofselt ja paljusid orgaanilisi ühendeid ise metaboliseerida. Kuid tal on võimalik ka kemolitoautotroofne metabolism nagu väävlibakteritel, oksüdeerides vesiniksulfiidi, väävlit ja tiosulfaati sulfaatideks. Niimoodi saadud elektrone kasutab bakter ATP sünteesimiseks.
Luca della Robbia

**Luca della Robbia** (1399 või 1400 Firenze – 1482 Firenze) oli Itaalia skulptor, keraamik ja kullassepp Firenzest, kes on kuulus eeskätt tänu oma terrakota tehnikas valmistatud tondodele. 

Della Robbiat on ülistanud tema kaasmaalane Leon Battista Alberti, kes on võrrelnud tema annet skulptorite Donatello ja Lorenzo Ghiberti, arhitekt Filippo Brunelleschi ja maalikunstnik Masaccio andega. 

## Galerii

Luca della robbia e aiuti, croce processionale, 1470 circa 02.JPG|Risti detail
Pazzi Chapel Florence.jpg|Pazzi kabeli kaunistus (1442–1445)
Cappella del cardinale di portogallo 07 tondi di luca della robbia e affreschi di alesso baldovinetti 01.JPG|Kardinal Portogallo kabel (1461–1466)
Cantoria di luca della robbia 11.JPG|Katedraali *Cantoria* reljeef (1431–1438)
Cantoria di luca della robbia 10.JPG|Katedraali *Cantoria* reljeef (1431–1438)
Formella 21, platone e aristotele o la filosofia, luca della robbia, 1437-1439.JPG|*Platon ja Aristoteles* või *Filosoofia*, Giotto kellatornile (1437–1439)
Formella 20, prisciano o la grammatica, luca della robbia, 1437-1439.JPG|*Prisciano* või *Grammatica*, Giotto kellatornile (1437–1439)
Pistoia, san giovanni fuorcivitas, visitazione di luca della robbia 1445 ca. 02.JPG|Pistoia *Visitazione* (umbes 1445)


## Välislingid
*Luca Della Robbia biograafia Vasari teoses "Vite" (itaalia keeles)
*Itaalia skulptuur veebis (itaalia keeles)
Ernests Gulbis

**Ernests Gulbis** (sündinud 30. augustil 1988) on Läti tennisist.

2008 jõudis ta Prantsusmaa lahtistel meistrivõistlustel veerandfinaali, kus kaotas Novak Đokovićile. 2014. aasta Prantsusmaa lahtistel meistrivõistlustel kaotas ta poolfinaalis samale vastasele.

Ta on võitnud kuus ATP turniiri: 2010. ja 2013. aastal Delray Beachis, 2011. aastal Los Angeleses, 2013. aastal Peterburis ning 2014. aastal Marseilles ja Nice'is.

Gulbis on pärit väga rikkast perest. Tema isa on investeerimispankur Ainārs Gulbis ja vanaisa korvpallur Alvils Gulbis. Emapoolne vanaisa oli näitleja Uldis Pūcītis.
Eric Robertson Dodds

**Eric Robertson Dodds** (26. juuli 1893 Banbridge, County Down – 8. aprill 1979 Old Marston) oli Iiri klassikaline filoloog. Oma publikatsioonides kasutas ta alati nimekuju **E. R. Dodds**.

## Elu ja haridustee
Dodds sündis kooliõpetajate pojana. Tema isa Robert suri, kui poeg oli 7-aastane. Kümneaastaselt kolis ta koos emaga Dublinisse.

1912. aastal sai ta stipendiumi Oxfordi Ülikooli University College'is õppimiseks. Ta õppis programmis "Literae Humaniores", mis tähendas kaheosalist nelja-aastast kursust (viie semestri jooksul käsitleti ladina ja kreeka autorite tekste, seitsme semestri jooksul antiikajalugu ja -filosoofiat). Tema sõprade hulka kuulusid Oxfordis Aldous Huxley ja T. S. Eliot.

1916. aastal pidi ta Oxfordist lahkuma, kuna oli toetanud Lihavõtteülestõusu, ent ta naasis järgneval aastal, et sooritada ülikooli lõpueksamid.

## Töökäik
1919. aastal sai temast klassikalise filoloogia lektor Readingi Ülikoolis, 1924. aastal kreeka keele professor Birminghami Ülikoolis.

1936. määrati ta Oxfordi Ülikooli kreeka keele professoriks (*[[Regius Professor of Greek]]*, kuningas Henry VIII poolt 1541. aastal asutatud professuur). Tema eelkäija sellel kohal oli Gilbert Murray, kes soovitas Doddsi peaminister Stanley Baldwinile. Doddsi määramine sellele kohale pälvis kriitikat ning ta ei olnud algul kolleegide hulgas kuigi populaarne.

## Teosed
Doddsi peateos on "The Greeks and the Irrational" (Berkeley: University of California Press, 1951). 

Eesti keeles on ilmunud tema raamat "Paganad ja kristlased ängistuse ajastul" (Tallinn: Varrak, 2003; inglise keelest tõlkinud Marju Lepajõe; originaal "Pagan and Christian in an age of anxiety: some aspects of religious experience from Marcus Aurelius to Constantine", Cambridge: Cambridge University Press, 1965).

## Isiklikku
1923. aastal abiellus Dodds Readingi Ülikooli inglise keele lektori Annie Edwards Powelliga (1886–1973). Lapsi neil ei olnud.
Ando Keskküla

**Ando Keskküla** (24. märts 1950 Pöide – 29. märts 2008) oli eesti maali- ja videokunstnik.

Ta õppis Tallinna 34. 8-klassilises Koolis, lõpetas 1968. aastal Tallinna 46. Keskkooli ja 1973. aastal Eesti Riikliku Kunstiinstituudi disainerina (tööstuskunsti erialal).

Ta oli Eesti Kunstiakadeemia rektor (1995–2004) ja Eesti Kunstnike Liidu esimees (1989–1992). 

## Tunnustus
*1985 – Eesti NSV teeneline kunstnik
*2000 – Eesti Vabariigi kultuuripreemia
*2000 – Eesti Kultuurkapitali kujutava ja rakenduskunsti sihtkapitali aastapreemia (isikunäitus "Rituaalide mehaanika" Tallinna Kunstihoones ja videoprojekt "Kuidas eestimaalane elab")
*2001 – Valgetähe IV klassi teenetemärk

## Viited

## Välislingid
*Haud Tallinna Metsakalmistul
Bottengarn

**Bottengarn** (rootsi *bottengarn* – ‘põhjavõrk’) on suur angerjamõrd, millega püütakse kuni 10 m sügavuses rannavees. 

Selle esiosa on võrkkast, mis on pealt lahtine ja millesse avanevad ühe või kahe pära suudmed. Pärad koosnevad mitmest lahtikäivast ja teineteise taha kinnituvast osast. Bottengarni kasti kõrgus on tavaliselt 3,5–9 m, tiiva (vesiaia) pikkus 80–170 m. Eestis kasutatakse bottengarni tavaliselt rändangerja püügiks Saaremaal ja Hiiumaal.

Bottengarn on Ameerika päritolu püünis, mis jõudis Euroopas esmalt Taani, seda prooviti Taani väinades juba 1850.–1860. aastail. Sealt jõudis see püünisetüüp 20. sajandi algul edasi Rootsi.

Eestisse tõi bottengarni Rootsist 1929. aastal A. Vikström ning esimesi katsetajaid oli M. Schmuul (Smuul) Muhust. 1939. aastal oli Saaremaal juba üle 340 bottengarni. Samal aastal hakati neid Eestis tööstuslikult tootma. 

## Viited

## Välislingid
* Bottengarn Merevikis
Carl Spitzweg

**Franz Carl Spitzweg** (5. veebruar 1808 – 23. september 1885) oli saksa romantistlik maalikunstnik ja luuletaja.

Teda peetakse üks kõige olulisemaks biidermeieri ajastu kunstnikuks.

Tema tuntumate maalide hulka kuuluvad "Vaene luuletaja" (1839) ja "Raamatukoi" (1850).
E (täpsustus)

**E** võib tähendada järgmist:
***[[E]]** on kirjatäht.

## Reaal- ja loodusteadused
***[[E (arv)|e]]** on naturaallogaritmi alus.
***e** on elementaarlaengu tähis
***E** on glutamiinhappe tähis.
***E** on rahvusvaheline idapikkuse tähis

## Muusika
***[[E (muusika)|E]]** (e) on muusikas noodinimi.

## Informaatika
***[[E (tekstiredaktor)|E]]** on tekstiredaktor.
***[[E (programmeerimiskeel)|E]]** on programmeerimiskeel.
***E-** on eesliide, mis tähistab elektroonilist tehnoloogiat
Fahrenheit

*Fahrenheiti skaala on temperatuuriskaala.
*Fahrenheit oli projekt rakendusliideste OpenGL ja DirectX ühendamiseks.
*"Fahrenheit", tuntud ka kui "Indigo Prophecy", on videomäng.
*"Fahrenheit 451"  (eesti keeles 451⁰ Fahrenheiti) on Ray Bradbury romaan.
*"Fahrenheit 9/11" on Michael Moore'i film.

## Isikud
*Gabriel Fahrenheit oli saksa füüsik.
Lauri Pilter

**Lauri Pilter** (sündinud 15. oktoobril 1971 Tallinnas) on eesti kirjandusteadlane, tõlkija ja kirjanik. Kirjanikuna on ta kasutanud ka pseudonüümi **Larats Pilter**.

## Haridus
Ta asus 1989. aastal õppima Tartu Ülikoolis inglise keelt ja kirjandust. Aastail 1990–1991 õppis ta USAs Holyoke Community College'is. Tartu Ülikoolis õppis ta kuni 1995. aastani, 1998. aastal ta reimmatrikuleeriti. Ta lõpetas Tartu Ülikooli bakalaureuseõppe 2002. aastal ning sai magistrikraadi 2004. aastal tööga "Southern gothic: the development of the depiction of violence and spiritual degeneration in the works of William Faulkner and Cormac McCarthy" ("Lõuna gootika: vägivalla ja vaimse mandumise kujutamise areng William Faulkneri ja Cormac McCarthy teostes").

2009. aastal sai ta Tartu Ülikoolis doktorikraadi väitekirjaga teemal "The comic and the tragicomic in the works of William Faulkner" ("Koomiline ja tragikoomiline William Faulkneri loomingus"). 

## Töökäik
Ta töötasaastatel 1997–1998 Noarootsi Gümnaasiumis inglise keele õpetajana.

2008. aastal valiti ta Tartu Ülikooli maailmakirjanduse lektori (koormusega 0,5) kohale.

## Looming
Ta on tõlkinud proosat ja luulet (tõlked inglise, vene, rootsi, itaalia ja norra keelest eesti keelde) ning kirjutanud kirjandusarvustusi.
### Ilukirjandus
Tema esimene raamat "Lohejas pilv. Romaan lühijuttudes" (Tuum, 2004) võitis Betti Alveri kirjandusauhinna. Teine romaan, "Retk Rahemäkke", ilmus 2010. aastal (kirjastus Tuum).

Pseudonüümi Larats Pilter all avaldas ta 2011. aastal firma CreateSpace kaudu omakirjastusliku ingliskeelse novellikogu "*Uncle Endel's grendel, and other stories*".
### Tõlkeid
*Cormac McCarthy, "Kõik need ilusad hobused". Varrak, 2000
*Philip Roth, "Portnoy tõbi". Varrak, 2003
**Eesti Päevaleht, 2008
*Thomas Wolfe, "Kadunud poiss". Perioodika, Loomingu Raamatukogu 17/2004
*Philip Roth, "Operatsioon Shylock: pihtimus". Fontese Kirjastus, 2005
*Mark Twain, "Elu Mississippil". Tänapäev, 2006
*Jeremy Gavron, "Israeli raamat". Hermes, 2006 (koos Tõnis Arroga)
*John Barnie, "Välkudes maa". Tartu Ülikooli Kirjastus, 2011
*Giovanni Boccaccio, "Madonna Fiammetta eleegia". Tartu Ülikooli Kirjastus, 2014
*Willard Van Orman Quine, "Tõe otsing". Eesti Keele Sihtasutus, 2016
*Juan Manuel "Krahv Lucanor". Tartu Ülikooli Kirjastus, 2019

## Tunnustus
* 2004 – Betti Alveri kirjandusauhind ("Lohejas pilv. Romaan lühijutttudes")
* 2004 – Friedebert Tuglase novelliauhind ("Teisik")

## Viited

## Kirjandus
*Jan Kaus. Alveri debüüdiauhind Lauri Pilterile. Postimees.ee, 26. november 2004
*''Lauri Pilter: Representative of a Nameless Minority''. Estonian Literary Magazine 20, 2005 (Argo Riistani intervjuu Lauri Pilteriga)

## Välislingid

*
Mõrv Idaekspressis

**"Mõrv Idaekspressis"** (ka **"Kes tappis ameeriklase?"**) on Agatha Christie 1934. aastal avaldatud kriminaalromaan, milles astub üles Hercule Poirot.

1935. aasta talvel alustab Süüriast naasnud Poirot İstanbulist teekonda Idaekspressiga (Orient Express) koju. Pärast Belgradi jääb rong mägede vahel lumevangi. Selle seisaku ajal tapetakse suurärimees Ratchett. Mõrva lahendamisel on detektiivil abiks *monsieur* Bouc.

Teose kirjutamist alustas Christie Süürias Aleppo linna hotellis Barons. Tänapäeval hoitakse seda legendi toa nr 203 kohta suure au sees.

1995. aasta edetabelis "The Top 100 Mystery Novels of All Time Selected" (Mystery Writers of America) oli teos 41. kohal.

## Tegelased
* **Mõrva uurijad**
** Hercule Poirot
** *Monsieur* Bouc – Belgia kodanik, rahvusvahelise magamisvagunite kompanii direktor
** Dr. Stavros Constantine &ndash; arst
* **Ohver**
** Samuel Edward Ratchett (Cassetti) – Ameerika Ühendriikide kodanik
* **Kahtlusalused**
** Hector Willard MacQueen – Ameerika Ühendriikide kodanik
** Edward Henry Masterman – Suurbritannia kodanik
** Pierre Michel – Prantsusmaa kodanik, vagunisaatja
** Mary Hermione Debenham – Suurbritannia kodanik
** Kolonel Arbuthnot – Suurbritannia kodanik
** Vürstinna Natalia Dragomirova – Prantsusmaa naturaliseerunud kodanik
** Hildegarde Schmidt – Saksamaa kodanik, vürstinna teenija
** Krahv Rudolph Andrenyi – Ungari kodanik diplomaatilise passiga
** Krahvinna Helena Andrenyi – krahvi abikaasa
** Greta Ohlsson – Rootsi kodanik
** Mrs. Caroline Martha Hubbard – Ameerika Ühendriikide kodanik
** Antonio Foscarelli – Ameerika Ühendriikide kodanik
** Cyrus Bethman Hardman – Ameerika Ühendriikide kodanik

### Reisijate asetus
Poirot' koostatud İstanbuli–Trieste–Calais' rongi vaguni plaan:






## Eestikeelsed väljaanded
* 1938. "Kes tappis ameeriklase?" Kirjastus Turist. 200-leheküljeline taskuformaadis ja pehmes köites. Inglise keelest tõlkinud Eliisabet Envere.
* 1994. Kirjastus Eesti Raamat. 150-leheküljeline tavaformaadis ja pehmes köites. Inglise keelest tõlkinud Ralf Toming.
* 2007. Kirjastus Mediasat Group, sarjas Eesti Päevalehe romaaniklassika nr. 31. 181-leheküljeline tavaformaadis ja kõvas köites. Inglise keelest tõlkinud Ralf Toming.
* 2009. Kogumikus "Hercule Poirot: meisterlikud mõrvad" (lisaks "Roger Ackroydi mõrvamine" ja "Mõrv üürikorteris"); kirjastus Varrak.

## Viited

## Välislingid
* Murder on the Orient Express Stories. Agatha Christie koduleht.
* Mõrv Idaekspressis Raamatumaailm
* Peeter Olesk. Romaaniülikool: Agatha Christie "Mõrv Idaekspressis" Eesti Päevaleht, 12. oktoober 2007
Family (Eesti ansambel)

**Family** oli Eesti ansambel, mis moodustati 2001. aastal. Ansamblisse kuulusid Lauri Pihlap, Maiken, Susan Lilleväli, Bert Pringi, Kaire Vilgats, Nele-Liis Vaiksoo, Asja Kristofor, Lauri Liiv ja Jarmo Seljamaa.

2002. aastal anti välja album "We Are Family" (nii CD-l kui ka helikassetil).

## Viited
Redžep Redžepovski

**Redžep Redžepovski** (makedooniapäraselt **Реџеп Реџеповски**; sündinud 14. detsembril 1962 Kumanovos Makedoonias) on Põhja-Makedoonia ja Jugoslaavia endine poksija, rahvuselt makedoonlane.

Redžepovski sai kärbeskaalus (kuni 51 kg) 1984. aasta Los Angelese olümpiamängude poksivõistlustel hõbemedali, kaotades finaalis kuldmedali- ja olümpiavõitjale Steven McCroryle (USA).

## Viited

## Välislingid
*
Shkodëri maakond

**Shkodëri maakond** (*Qarku i Shkodrës*) on 1. järgu haldusüksus (maakond) Albaanias. Läänes ja põhjas piirneb Montenegroga.

Maakonna keskus on Shkodëri linn.

Jaguneb kolmeks ringkonnaks: Malësi e Madhe ringkond, Pukë ringkond ja Shkodëri ringkond.

## Viited
Aurutamine

**Aurutamine** on kokanduses toidu auruga töötlemine, näiteks veeaurus keetmise teel.

Aurutamine on tõenäoliselt Hiinas alguse saanud toiduvalmistamisviis. Seal, nagu ka mujal Aasias, on see aastasadu vana meetod riisi valmistamiseks. Idamaades aurutatakse riisi kas spetsiaalses bambusest arutamisnõus või vokkpanni kohale asetatud aurutamisrestil.

Veeaurus keedetakse toiduaineid aurukapis, erilistes keedupottides (aurupott) või aukudega keedurestil. Viimase puhul pannakse vett keedupotti nii palju, et see ulatuks keedurestini.

Vesi aetakse keema, toiduained asetatakse keedurestile, vajadusel raputatakse soola ja muid maitseaineid ja keedetakse kaanega suletult.

Veeaurus keetmine võtab rohkem aega kui vedelikus keetmine, kuid vitamiinide ja mineraalainete kadu on see-eest väiksem. Keeduvedelikku võib kasutada kastmete ja suppide valmistamiseks.

Auruga keedetakse tavaliselt mahlaseid köögivilju, samuti kartuleid ja kalaliha.

## Viited
Gjirokastëri maakond

**Gjirokastëri maakond** (albaania *Qarku i Gjirokastrës*) on 1. järgu haldusüksus (maakond) Albaanias. Kagus piirneb Kreekaga.

Maakonna keskus on Gjirokastëri linn.

Jaguneb kolmeks ringkonnaks: Tepelenë ringkond, Përmeti ringkond ja Gjirokastëri ringkond.

## Viited
Pošeerimine

**Pošeerimine** on õrnalt keetmine, nii et vesi vaevalt väreleb, et mitte rikkuda toote (muna, kala) kuju.
Võrratus

**Võrratuseks** nimetatakse kahte avaldist, mis on ühendatud märgiga , \leq, \geq. 

Võrdustega sarnaselt jagunevad võrratused arvvõrratusteks ja muutujaid sisaldavateks võrratusteks. Võrratused, mis sisaldavad märki , on **ranged** võrratused. Võrratused, mis sisaldavad märki \leq, \geq, on **mitteranged võrratused**. Muutuja neid väärtusi, mille asendamiselmuutujat sisaldavasse  võrratusse saadakse tõene arvvõrratus, nimetatakse **võrratuse lahenditeks**. Näiteks võrratuse x>1 lahenditeks on kõik 1-st suuremad reaalarvud.

## Näited
* Kaks võrratust saavad olla **samaväärsed**, kui ühel võrratusel on muudetud pooled vastupidiseks teise võrratuse suhtes, sellisel juhul muutub ka märk vastupidiseks.

Näiteks: 4>-3x ja -3x
* Kaks võrratust saavad olla samaväärsed, kui ühes võrratuses on toodud mingi arv või muutuja teisest võrratusest üle teisele poole. Sellisel juhul tekib tühjale poolele 0.

Näiteks: -a+2>0 ja -a>-2
* Kaks võrratust saavad olla samaväärsed, kui jagada võrratuse mõlemaid pooli ühe ja sama positiivse arvuga, jättes võrratuse märgi endiseks.

Näiteks: 3x ja x
* Kaks võrratust saavad olla samaväärsed, kui tuua kõik võrratuses olevad muutujad ühele poole ning arvud teisele poole ning lahendada võrratus.

Näiteks: 3t-6>9 ja t>5
* Kaks võrratust saavad olla samaväärsed, kui a ja b, siis a.

Näiteks: a>b, b>2 ja a>2
* Kaks võrratust saavad olla samaväärsed, kui korrutada positiivsete liikmetega samapidiseid võrratusi, jättes võrratuse märgi samaks.

Näiteks: x>1, y>1 ja xy>1
* Kaks võrratust saavad olla samaväärsed, kui jagada või korrutada võrratuse mõlemaid pooli ühe ja sama negatiivse arvuga, muutes võrratuse märgi vastupidiseks.

Näiteks: 2-5t\leq 12 ja t\geq -2
* Kaks võrratust saavad olla samaväärsed, kui üks muutuja on  suurem kui teine muutuja ning mõlemad muutujad lahutada mingist arvust. Sellisel juhul muutub märk vastupidiseks.

Näiteks: c>d ja 1-c

## Vaata ka
*mittevõrdus
*võrdus

## Kirjandus
*
Johannes Hannibal

**Johannes Hannibal** (27. juuli 1895 Paide – 1. detsember 1978 Seattle) oli Eesti sõjaväeametnik.

1939. aastal oli ta Kuperjanovi Partisanide Pataljoni majandusülem.

## Välislingid
*Ohvitseride andmekogu
*TÜ üliõpilased
Korçë maakond

**Korçë maakond** (*Qarku i Korçës*) on 1. järgu haldusüksus (maakond) Albaanias. Kirdes piirneb Põhja-Makedooniaga, idas ja kagus Kreekaga.

Maakonna keskus on Korçë linn.

Maakond jaguneb neljaks ringkonnaks: Devolli ringkond, Kolonjë ringkond, Korçë ringkond ja Pogradeci ringkond. Ringkondades on kokku 38 valda.

## Viited
Jaan Allas

**Jaan Allas** (1950. aastateni **Jaan Kadever**; 3. august 1906 Audru, Pärnumaa – 8. veebruar 2001 Norrköping, Rootsi) oli Eesti sõjaväelane (leitnant).

Ta lõpetas Kõrgema Sõjakooli, teenis 1936–1940 Sidepataljonis, 1940 juulist Sõjavägede Staabis.

30.06.1941 mobiliseeriti Punaarmeesse ja saadeti sunniviisiliselt Venemaale.

1944. aastal põgenes Rootsi, töötas paguluses insenerina. 

## Viited

## Välislingid
*Ohvitseride andmekogu
*Leitnant Jaan Kadever. Eesti Rahva Muuseumi fotokogu
*Jaan Allas. Eesti Rahva Muuseumi fotokogu
Peeter Kraus

**Peeter Kraus** (15. september 1905 Helme, Valgamaa – 14. november 1979) oli Eesti sõjaväelane (kapten, 1940).

## Teenistuskäik
*24. august 1927 – kadett, ülendatud nooremleitnandiks
*19. veebruar 1932 – teenis Ratsarügemendis, ülendatud leitnandiks
*5. oktoober 1936 – lähetatud Kõrgemasse Sõjakooli
*1. september 1939 – 2. Tankitõrjekompanii ülem
*16. veebruar 1940 – ülendatud kapteniks

Peeter Kraus arreteeriti NKVD poolt 6. novembril 1949. 

Ta suri Eestis.
Ühe muutujaga lineaarvõrratus

**Ühe muutujaga lineaarvõrratuseks** nimetatakse võrratust kujul ax+b>0 või (ax+b või ax+b\geq0 või ax+b\leq0).

## Ühe muutujaga lineaarvõrratuse lahend
Võrratusel, sealhulgas ka lineaarvõrratusel on tavaliselt lõpmata palju lahendeid. Võrratuse lahendid moodustavad reaalarvude hulga mingi piirkonna.

    
    
      Tingimus
      Nimetus ja tähis
    
    
      a≤ x ≤ ba a a ≤ x x ≥ bx ≤ ax > bx 
      lõik [a;b]vahemik (a;b)poollõik (a;b]poollõik [a:b)lõpmatu poollõik [b;∞)lõpmatu poollõik (-∞;a]lõpmatu vahemik (b;∞)lõpmatu vahemik (-∞;a)
    


## Näiteid lineaarvõrratuse kasutamisest erinevate ülesannete lahendamisel
**Näide 1**
Lahendame võrratuse (x–1)2 – (x–1)(x+1) 
(x–1)2 – (x–1)(x+1) 
x2– 2x + 1 –x^2 + 1 
–2x + 2x 
0 
Vastus x ∈ R ehk -∞ 

## Kirjandus
*
Otto Kommussaar

**Otto Andreas Kommussaar** (6. märts 1904 Laeva, Tartumaa – 23. mai 1982 Tallinn) oli Eesti sõjaväelane (kapten).

Ta lõpetas Kõrgema Sõjakooli, teenis 1. ja 7. Jalaväerügemendis.

## Välislingid
* Ohvitseride andmekogu
Lineaarvõrratusesüsteem

Kui otsime arve, mis rahuldaksid samaaegselt mitut lineaarvõrratust, tuleb meil lahendada nendest võrratustest koosnev **lineaarvõrratusesüsteem**.

Lineaarvõrratuste süsteem koosneb kahest või enam lineaarvõrratusest.
Võrratuste süsteemilahendiks on iga arv, mille korral mõlemad võrratused osutuvad tõesteks arvvõrratusteks.
Võrratuste süsteemi lahendihulk on vaadeldavate võrratuste lahendite ühisosa.

Näide: 

\begin{cases} 2(x-3)-4 \geq x-8 \\ x-5 \leq  3x - 7 \end{cases}
Peale lihtsustamist saame: 
\begin{cases} x \geq 2 \\ x \geq 1 \end{cases}
Kanname lahendid arvteljele ja loeme jooniselt ühise piirkonna.
Märkus: joonisel märgitakse range võrratus kaarega, mitterange võrratus täisnurgaga.
Kuna meil on mitteranged võrratused on joonise kaared tehnilistel põhjustel valed!
Vastuseks on arvuhulk, mis jääb kahekordse joone alla topeltviirutusena.
Vastus: x ∈ [2; ∞ ) 

## Lineaarvõrratusesüsteemi rakendustest
Millise temperatuuriga tuleb võtta 10 l vett, et selle segamisel 6 l 15 kraadilise veega saaksime vee, mille temperatuur oleks üle 30 kraadi, kuid alla 40 kraadi? Kuna veekogused ei ole võrdsed, peame kasutama kokkuvalamisel tekkiva veetemperatuuri arvutamiseks kaalutud keskmist.
Selle ülesande lahendamiseks moodustame lineaarvõrratusesüsteemi.

:\begin{cases} \frac{10x + 6\cdot15}{16} > 30 \\ \frac{10x + 6\cdot15}{16} 

:\begin{cases} \frac{10x + 90}{16} > 30 \\ \frac{10x + 90}{16}  390 | :10  \\ 10x 

Vastuseks saame, et 10 liitrit vett tuleb võtta temperatuurivahemikus 39^\circ 

Näide 2 :

Kolmnurga üks külg on 4cm ning kahe ülejäänud külje summa on 10 cm. Leidke kolmnurga küljed, kui need väljenduvad naturaalarvudena.

a= 4cm 
b+c = 10 
b=10-c 
\begin{cases} b + c > a \\ a + c > b \\ a + b > c \end{cases}
\begin{cases} 10>4 \\ 4+c > 10-c \\ a+10-c > c \end{cases}
\begin{cases} 2c > 6 \\ -2c > -14 \end{cases}
\begin{cases} c>3 \\ c 
Teeme tabeli.
Vastus : C ∈ [4;5;6 ) 

## Lineaarvõrratusesüsteemi lahendamine
Näide 1

\begin{Bmatrix} x-2 

Viime tundmatuga liikmed ühele poole ja vabalt liikmed teisele. Sellega muutub liigutatava arvu märk.

\begin{Bmatrix} x 

Jagame alumise võrratuse läbi x ees oleva arvuga

\begin{Bmatrix} x 

Saame 

\begin{Bmatrix} x 

Näide 2

\begin{Bmatrix} 7y + 3 \geq 5(y-4) + 1 \\ 4y + 1  \leq  43 - 3(7+y) \end{Bmatrix}

Nüüd avame sulud 

\begin{Bmatrix} 7y + 3 \geq 5y - 20 + 1 \\ 4y + 1  \leq  43 - 21 - 3y  \end{Bmatrix}

Viime tundmatuga liikmed ühele poole ja vabalt liikmed teisele . Sellega muutub liigutatava arvu ja y märk

\begin{Bmatrix} 7y - 5y \geq - 3 - 20 + 1 \\ 4y + 3y  \leq  43 - 21 - 1  \end{Bmatrix}

Nüüd arvutame mõlemad pooled ära

\begin{Bmatrix} 2y \geq 22 \\ 7y  \leq  21  \end{Bmatrix}

Jagame mõlemad võrratused läbi y eesoleva arvuga

\begin{Bmatrix} 2y \geq 22 / :2 \\ 7y  \leq  21 / :7  \end{Bmatrix}

Saame 

\begin{Bmatrix} y \geq 11   \\ y  \leq  3   \end{Bmatrix}

## Viited

## Kirjandus
*
Oskar Randmaa

**Oskar Eduard Randmaa** (kuni 1935. aastani **Oskar Eduard Hansen**; 10. juuni 1902 Tartu – 4. august 1943 Taišet, Irkutski oblast) oli Eesti sõjaväelane (kapten).

Ta lõpetas Kõrgema Sõjakooli, teenis 1. Jalaväerügemendis, 4. Üksikus Jalaväepataljonis, Sõjavägede Staabis ja Soomusrongirügemendis. Oli kaitseliitlane.

Ta arreteeriti 14. juunil 1941 NKVD poolt, suri vangilaagris.

## Välislingid
*Ohvitseride andmekogu